**Projekt “E impuls”**

**Naziv projekta**

„Digitalni tisak za budućnost“; šifra projekta KK.03.2.1.06.1227.

Tvrtka Digitalni Tisak d.o.o. iz Karlovca osnovana je 2006. godine. Osnovna djelatnost tvrtke je dotisak, odnosno tisak na već gotove proizvode te prodaja promotivnih artikala. Tvrtka posjeduje potrebnu opremu za specijalno tiskanje: strojeve za sitotisak na tekstil, strojeve za digitalni tisak na tekstil, dvobojni tamponski stroj, strojeve za roto tisak te lasersku graverku. Tvrtka je uz osnovnu djelatnost, paralelno razvijala i digitalni tisak velikih i malih formata. Osim tiska na manje formate, razvijena je i ponuda za tisak velikih formata (poput plakata, velikih natpisa i sličnog).

**Kratki opis projekta**

Projektne aktivnosti odnose se na:

a) Nabava automatskog stroja za sitotisak;

b) Ugradnja, puštanje u rad i obuka zaposlenika za rad na automatskom stroju za sitotisak;

c) Promidžba i vidljivost projekta.

Svrha ovog projekta je zadovoljavanje potražnje tržišta proširenjem proizvodnje u segmentu sitotiska. Naime, na osnovu tržišnog iskustva, te potražnje klijenata za ovakvim uslugama odnosno proizvodima, tvrtka je primijetila kako postoji mogućnost širenja poslovanja u ovom segmentu, što znači i mogućnost povećanja prihoda, ali i dodatnog zapošljavanja. Nabavom automatskog stroja za sitotisak tvrtka bi, uz tisak na promotivni tekstil, bila u mogućnosti pružati usluge tiska većih serija za modnu industriju kao i tisak na radnu odjeću.

**Ciljevi i očekivani rezultati projekta**

Dobivanjem ove potpore planira se realizacija projekta nabavke automatskog stroja za sitotisak radi mogućnosti izrađivanja većih serija tiska za modnu industriju i proizvodnju radne odjeće, kao i instalacija stroja te obrazovanje djelatnika za rad na stroju. Projektom će se također ostvariti povećanje broja zaposlenih za jednu osobu i rast prihoda za 31 posto.

**Ukupna vrijednost projekta i iznos koji sufinancira EU (u HRK)**

* Ukupna vrijednost projekta iznosi 414.062,50 HRK
* Udio EU u financiranju projekta iznosi 278.250,00 HRK

**Razdoblje provedbe projekta**

18.01.2018. - 30.04.2019.

**Kontakt za više informacija**

e-mail: marijana@digitalni-tisak.hr

**Linkovi**

* [www.strukturnifondovi.hr](http://www.strukturnifondovi.hr/)
* <https://strukturnifondovi.hr/eu-fondovi/esi-fondovi-2014-2020/op-konkurentnost-i-kohezija/>